म लामो समय देखि निस्वार्थ भावनाले राजनीतिमा लागेकी हँु । मैले अहिलेसम्म राजनीति गर्दा लोभ लालच केही पनि राखिन । नेपाली काँग्रेस पार्टीका कार्यकर्ता मात्र नभई अन्य राजनैतिक दलका धेरै कार्यकर्ताहरू मसँग निकट हुनुहुन्छ । यसका साथै समाजमा रहेका सबै बर्ग, समुदायहरूले पनि मलाई हेर्ने दृष्टीकोण सकरात्मक रहेको बुझेकी छु । साथै समाजका बिभिन्न पक्ष, सामाजिक संस्थाहरूमा समेत मेरो आबद्धता रहेको छ । सबैको आग्रह पछी नै म उपप्रमुख पदका लागी उम्मेदवारी दिन हौसिएकी हँु । मेरो उमेदवारीले सबै नगरबासीहरू उत्साहित देखिनु भएको मैले घरदैलोका क्रममा पाएँ । मेरो जितको आधार भनेको नगरबासी र मतदाता हुन् । मेरो जित भनेको सबैको घरघरमा उपप्रमुख हुनु हो ।
